**Sandnes Idrettsråd**

**Årsrapport 2020**

**og saksdokumenter til årsmøtet 2021**

### Årsmøte torsdag 27. mai 2021 kl. 18:30.

**Sted: Gildesalen i Gamlaverket, St. Olavsgate 38.**

Styret håper at møtet kan gjennomføres med fysisk frammøte, men avhengig av Korona-situasjonen kan det bli nødvendig å gjennomføre møtet på Teams.

**Innhold**

# Dagsorden side 2

Styrets forslag side 3

Idrettsrådets årsmelding side 5

Idrettsrådets oppgaver 2021 – arbeidsprogram side 11

Regnskap side 12

Kontrollkomiteens beretning side 14

Budsjett 2021-03-04 side 15

Valgkomiteens innstilling side 16

Dagsorden

Årsmøte Sandnes Idrettsråd 27. mai 2021 kl. 18:30

* Åpning v/styreleder Paul Hetland

**Ordinære årsmøtesaker**

1. Godkjenne de fremmøtte representantene
2. Godkjenne innkalling og saksliste
3. Velge møteleder og sekretær, samt 2 representanter til å underskrive protokollen
4. Behandle årsrapporten
5. Behandle regnskapet og rapport fra kontrollkomiteen
6. Behandle forslag til arbeidsprogram
7. Behandle innkomne forslag og saker  
   - retningslinjer for fordeling av LAM-midler i Sandnes 2021

- kriterier for tildeling av treningstid i Sandnes  
- andre innkomne forslag

1. Vedta budsjett
2. Velge tillitsmenn i henhold til lov for Sandnes Idrettsrådidrettsråd:
   1. Leder og nestleder
   2. 5 styremedlemmerog 2 varamedlemmer
   3. Kontrollkomite/revisorer
   4. Representanter til idrettskretstinget
   5. Valgkomite med leder, 2 medlemmer og 1 varamedlem for neste årsmøte

# 

# Styrets forslag til vedtak:

1. Godkjenne de fremmøtte representantene

Styrets forslag:

De frammøtte representantene godkjennes. XX representanter til stede fra yy lag.

1. Godkjenne innkalling og saksliste

Styrets forslag: Innkalling og sakliste godkjennes.

1. Velge møteleder og referent, samt 2 representanter til å underskrive protokollen  
   Forslag: Møteleder: Kåre Strand

Referent: Siv Janne Aarrestad  
2 representanter til å underskrive protokollen: …………….og…………….

1. Behandle årsrapporten

Styrets forslag: Årsberetningen for Sandnes Idrettsråd 2020 ble godkjent.

1. Behandle regnskapet og rapport fra kontrollkomiteen

Styrets forslag: Årsregnskap og balanse for Sandnes Idrettsråd 2020 med kontrollkomiteens beretning ble godkjent.

1. Behandle forslag til arbeidsprogram

Styrets forslag: Arbeidsprogram for 2021 ble godkjent.

1. Behandle innkomne forslag og saker  
   a. Retningslinjer for fordeling av LAM-midler i Sandnes 2021

Styrets forslag:

*Fordeling av LAM-midler i Sandnes skal skje i samsvar med KUDs retningslinjer og NIFs krav. Tilskudd skal kun gis til lag som har idrett eller fysisk aktivitet som sitt primære formål, og driver idrettslig virksomhet for barn og/eller ungdom. Alle idrettslag med medlemmer i aldersgruppene 6-12 år og 13-19 år tildeles midler. Medlemstall legges til grunn for fordelingen. For fleridrettslag benyttes sum av medlemskap i undergruppene som utgangspunkt for beregning av hodetilskudd. Vi legger til grunn rapportert medlemstall pr. 31.12.2019. Fordelingen mellom ungdom/barn er 2/3 og 1/3. Minimums tilskudd er kr. 1000,-.*

*Opptil 15% av samlet tilskudd settes av til spesielle tiltak i lagene, og fordeles særskilt. Disse midlene fordeles slik:*

*-Klubber som møter på årsmøtet i Idrettsrådet tildeles kr. 3000,-  
-Resten kan fordeles etter søknad. Midlene skal brukes til aktivitet og ikke til utstyr.   
  
Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.*

*Styret får fullmakt til å gjøre mindre justeringer i de lokale tildelingskriteriene for å bringe disse i samsvar med nasjonale krav og retningslinjer.*

Styrets forslag: Fordelingskriterier for LAM-midler 2021 ble godkjent.

b. Justerte kriterier for tildeling av treningstid (Se eget vedlegg)  
Styrets forslag: Justerte kriterier for tildeling av treningstid i kommunale innendørs anlegg ble godkjent som foreslått.   
  
c. Eventuelle andre innkomne forslag

1. Vedta budsjett

Styrets forslag: Det utsendte forslaget til budsjett for 2021 ble godkjent.

1. Velge tillitsmenn i henhold til lov for Sandnes Idrettsrådidrettsråd:

Se valgkomiteens innstilling på **side 15**

**Styret** foreslår som valgkomite for årsmøtet 2022:

Leder: Hans Kristian Jakobsen, Sandnes Turn

Medlam: Tonje Soltvedt, Ganddal IL

Medlem: Bjarte Slettebø, Lura IL

Varamedlem: Kristin Auestad, Austrått IL

# Idrettsrådets Årsmelding

## Styrets sammensetning

## Årsmøte i Sandnes Idrettsråd 3. juni 2020 valgte følgende styre:

Leder: Paul Hetland Sandnes turnforening

Nestleder: Siv Janne Aarrestad Sandnes Volleyball

Styremedlemmer: Bjarte Slettebø Lura IL

Kristin Auestad Austrått IL

Brage Martin Norbakken Sandved IL

Pål Thornes Sandnes Ulf

Hilde Thorsen Moss Sandnes Håndball

Varamedlemer: Karianne Stoltenberg Sandnes innebandy

Mathias Stene Sandnes BMX

Kåre Strand har fungert som daglig leder på timebasis gjennom hele året.

**Valgkomite til årsmøtet 2021**:

Leder: Hans Kristian Jakobsen, Sandnes turn

Medlem: Tonje Soltvedt, Ganddal IL

Medlem: Odd B. Thorsen, Bedriftsidretten

**Årsmøte 2020**

Årsmøtet 2020 var planlagt avviklet i april, men ble utsatt til 3. juni på grunn av smittesituasjonen. Møtet ble da avviklet i Sandnes turnhall med påmelding. Dagsorden for møtet ble begrenset til kun årsmøtesakene.

**Arbeidet i styret i perioden**

Idretten har i 2020 vært sterkt preget av pandemi-situasjonen som har rammet oss alle. Siden 12. mars har smittesituasjonen preget hele samfunnet, også arbeidet i idrettsrådet. Styret har gjennomført noen møte på Teams, men for å håndtere situasjonen har styret også etablert et arbeidsutvalg bestående av leder, nestleder og daglig leder som har behandlet en del løpende saker. Ordningen med arbeidsutvalg har fungert godt, og vil trolig fortsette.

Styret har avholdt tilnærmet månedlige styremøter. Det er til sammen avholdt 11 styremøter – 9 med fysisk frammøte og 2 på teams. I tillegg er det avholdt 4 møter i arbeidsutvalget. Møtene har vært gjennomført rundt om i ulike idrettslokaler, samt at noen er avholdt på Sandnes nye rådhus.

Det er dessuten avholdt arbeidsmøter, samt at e-post i noen sammenhenger brukes i forbindelse med forberedelser, uttalelser og kommentarer i ulike saker.

**Samarbeid med Sandnes kommune**

*Fra årsplanen:*

#### *Samarbeid med Sandnes kommune*

* *sette oss inn i kommunens prosesser for å kunne påvirke til rett tidspunkt*
* *prioritere på vegne av klubber i kommunen*
* *aktive i arealplanlegging*

Ved årsskiftet 2020/2021 er det registrert 67 idrettslag i Sandnes med mer enn 20 000 medlemmer. Styret har hatt hovedfokus på situasjonen for idretten og idrettslagene i Sandnes, samt å bygge et godt samarbeidsklima med kommunen.

Styrets leder og nestleder har hatt hovedansvaret for politisk kontakt. Smittesituasjonen har gjort at det har vært få fysiske møter, men vi opplever at det er tillit og rimelig god kontakt.

Idrettsrådet har jevnlig kontakt med kommunens idrettsadministrasjon. Dette samarbeidet fungerer godt og det er god kommunikasjon og dialog.

De kommunale tilskuddene har hatt en positiv utvikling de siste årene, men vi nådde ikke fram med vesentlige økninger i 2020. Men vedtakene fra økonomiplanen ble fulgt opp slik:

* Inkluderende idrettsarbeid fikk økt tilskuddet fra 175 000 til 250 000 i 2020. Dette inngår som finansiering av Folkepulsen.
* Tilskudd til daglig leder idrettsrådet ble økt fra 200 000 til 400 000 i 2020.

**Anleggsutvikling**

*Fra arbeidsplanen:*

*Utvikling av idrettsanlegg/bruk av idrettsanlegg*

* *Målrettet arbeid sammen med idrettslagene for å få realisert anlegg på prioritert anleggsliste*
* *Arbeide for avsetting av tilstrekkelig areal til idrettsformål i kommuneplanen for Sandnes*
* *Arbeide for at kommunale idrettsanlegg i størst mulig grad også er tilgjengelige i helger og skoleferier*
* *Arbeide for økte driftstilskudd til lagene og økte drifts-/investeringstilskudd til egne anlegg*
* *Arbeide for at det avsettes midler også til mindre idrettsprosjekter/nærmiljøanlegg, slik at anlegg bygges jevnlig ved siden av de store investeringene i idrettsanlegg*
* *Sikre at skolenes uteområder ivaretar mulighet for idrett ved rehabilitering/nybygging*
* *Arbeide for at idretten er representert i styrings-/prosjektgrupper knyttet til anleggsutbygging*

Idrettsrådet er opptatt av at det blir satt av arealer til nye idrettsanlegg i fremtiden. For å sikre breddeidretten er det viktig med anlegg og aktivitetsflater i nærmiljøene, men samtidig er det et satsingsområde å sikre anlegg til konkurranseidrett på minst nasjonalt nivå. Sandnes er en så stor by at vi vil ha lag og utøvere på nasjonalt toppnivå innenfor mange idretter, og det er da viktig at vi kan tilby gode anlegg som tilfredsstiller kravene til nasjonale konkurranser i alle fall for lagidretter.

Innenfor individuelle idretter må vi prioritere hvilke anlegg vi skal bygge i egen kommune, og for en del idretter vil det være naturlig å søke regionale løsninger slik det for eksempel er gjort gjennom folkehallene.

Sandnes kommune startet sommeren 2019 opp et prosjekt med et bredt mandat til å vurdere arealer til framtidig lokalisering av idrettsanlegg.

Idrettsrådet har vært representert med Paul Hetland i arbeidsgruppen og Kåre Strand i styringsgruppen. Samarbeidet i prosjektet med ulike deler av kommuneadministrasjonen har vært godt, og Idrettsrådets representanter har hatt mulighet til å påvirke prosessen og vurderingene.

Arbeidet er omfattende, og i alt 52 ulike lokasjoner – små og store - er vurdert. Noen av disse er i tilknytning til skoler og mest aktuelle for bydelsanlegg, mens andre kan gi rom for bydekkende anlegg.

Arbeidet ble sluttført våren 2020, og utredningen ble endelig behandlet i kommunestyret 25.05 2020 – sak 72/20. Dessverre endte behandlingen med at rapporten ble tatt til orientering. Fra idrettens side hadde vi håpet på et mer forpliktende vedtak, men rapporten vil likevel være et godt grunnlags-dokument for videre utbygging av idrettsanlegg.

Idrettsrådet har med bakgrunn i denne utredningen og andre prioriteringssaker anmodet om at det startes opp med rullering av hele eller deler av idrettsanleggsplanen ”Aktive Sandnes”. Vi har forventninger om at en plan for dette arbeidet vil foreligge i løpet av 2021.

**Samarbeid med Rogaland idrettskrets og andre idrettsråd**

*Fra årsplanen:*

*Samarbeid med Idrettskretsen og andre idrettsråd*

* *delta i idrettskretsens fellestiltak så langt det er mulig*
* *samarbeide med andre idrettsråd om felles utfordringer. Her vil sone-samarbeidet på Nord-Jæren være sentralt*

Det er godt samarbeid mellom Idrettsrådet og Rogaland Idrettskrets. Kontakt med kretsen er spesielt viktig i fagspørsmål og innhenting av ulik idrettsfaglig kompetanse.

Idrettsrådet var representert med 4 representanter på Idrettskretens ting, og har ellers deltatt på møter i RIKs regi om idrettsturisme - hvordan følge opp NM-veka og Idrettsgallaen.

Idrettskretsen har høsten 2020 startet opp med teamsmøter for idrettsråd og særkretser først og fremst for informasjonsutveksling om Korona-situasjonen. Disse møtene har utviklet seg til også å omhandle andre tidsaktuelle tema.

Idrettskretstinget 2020 vedtok en sone-organisering der Sandnes er del av sone Nord-Jæren. Idrettsrådet har deltatt aktivt på de samarbeidsmøtene som er arrangert i sonesamarbeidet i 2020.

**Folkepulsen:**Folkepulsen er et samarbeidsprosjekt mellom Idrettsrådet, Sandnes kommune og Rogaland Idrettskrets. Deler av tilskuddsmidlene (400 000) tildeles fra Idrettsforbundet gjennom ordningen «Inkludering i idrettslag», mens resten bevilges fra Sandnes kommune. Folkepulsen skal arbeide for å styrke folkehelsen i kommunen gjennom økt fysisk aktivitet i regi av idrettslagene. Arbeidet har 3 målgrupper: Innvandrere, funksjonshemmede og inaktive voksne.

Styringsgruppa for Folkepulsen Sandnes har i 2020 behandlet 12 søknader fra idrettslag i kommunen, og delt ut Folkepuls-midler til 11 prosjekter:

* Hommersåk innebandyklubb har fått tilskudd til 2 prosjekt.   
  Innebandycamp i høst- og vinterferien for barn/unge med kr. 20 000,-.  
  Åpen hall/foreldretrim for inaktive med kr. 10 000,-.
* Ganddal Il har fått tilskudd til et ukentlig treningstilbud for personer med nedsatt funksjonsevne – tilskudd kr. 50 000,-.
* Lura Karateklubb.   
  Ukentlig tilrettelagt karatetilbud for målgruppene. 2 parti – kr. 100 000.
* Sandnes bowlingklubb hat fått tilskudd til ukentlige tilbud for inaktive – kr. 30 000.
* Bogafjell IBK har fått tilskudd til utstyrsbank for inntektsvake familier – kr. 15 000
* Sandnes Ulf har fått tilskudd til tilpassede treningsgrupper for personer med flerkulturell bakgrunn – kr. 26 000,-.
* Austrått IL har fått tilskudd til fotballskole i høstferien for personer med lav betalingsevne – kr. 30 000,-.
* Hana Il har fått tilskudd til dekning av kontingent og kostnader med deltakelsen i idrettslaget for personer fra inntektssvake familier med kr. 25 000,-.
* SMIL-prosjektet i regi av Lura IL har nå pågått et par år. Tilbudet er et samarbeid med Lura skole og Porsholen skole (elever fra 4 – 7 klasse), og gir tilbud om leksehjelp, mat og idrett etter skoletid 2 dager i uka. Prosjektert ble tildelt 100 000 kr.

**Lokale AktivitetsMidler (LAM)**

LAM-midlene tildeles innenfor rammer trukket opp av kulturdepartementet og idrettsforbundet. Målene for tilskuddsordningen er å bidra til aktivitet og deltakelse i medlemsbaserte foreninger som driver idrett og fysisk aktivitet for barn og ungdom. Det er lagenes primæraktiviteter som skal støttes.

Sandnes Idrettsråd fordelte i 2020 kr.6.285.109,- til de 67 idrettslag i Sandnes.

Opplegget for fordeling av LAM-midlene i 2020 ble noe forskjellig fra det som har vært vanlig tidligere år. Idrettsstyret vedtok at 66 % av midlene skulle utbetales før sommeren basert på fordelingen i 2019, og at idrettsrådene deretter skulle fordele resten. Begrunnelsen for idrettsstyrets beslutning var at midlene skulle komme raskt ut til klubbene i en korona-situasjon som var økonomisk krevende for mange klubber.

Årsmøtet 3. juni vedtok følgende opplegg for fordelingen i Sandnes:

*Fordeling av LAM-midler i Sandnes 2020 skal skje i samsvar med KUDs retningslinjer og NIFs krav. Tilskudd skal kun gis til lag som har idrett eller fysisk aktivitet som sitt primære formål, og driver idrettslig virksomhet for barn og/eller ungdom. Alle idrettslag med medlemmer i aldersgruppene 6-12 år og 13-19 år tildeles midler. Medlemstall legges til grunn for fordelingen. Vi legger til grunn rapportert medlemstall pr. 31.12.2019. Fordelingen mellom ungdom/barn er 2/3 og 1/3. Minimums tilskudd er kr. 1000,-.*

*Styret får fullmakt til å gjøre mindre justeringer i de lokale tildelingskriteriene for å bringe disse i samsvar med nasjonale krav og retningslinjer.*

I rundskrivet fra NIF om fordelingen gikk det fram at det som hovedregel ikke kunne tildeles et mindre samlet beløp etter den lokale fordelingen enn det beløpet som allerede var utbetalt til laget ved NIFs fordeling av 66 %. Det skulle altså ikke kreves tilbakebetaling av midler som allerede var mottatt med mindre beløpene var store.

Da styret skulle fordele de siste 34 prosentene av LAM-midlene i august/september, viste det seg at 11 klubber hadde fått mer enn de skulle ha etter fordelingsnøkkelen vedtatt av årsmøtet. For klubbene i Sandnes var det likevel snakk om mindre beløp, og styret vedtok derfor at det ikke var grunnlag for å kreve tilbakebetaling.

**Tildeling av treningstid i Sandneshallen**

Følgende rutiner gjelder for tildeling av treningstider i Sandneshallen:

1. Alle idrettslag sender søknadsskjema om treningstid til Sandneshallen innen fristen 1. mai.
2. Sandnes Idrettsråd og leder Sandneshallen går gjennom alle søknadene og blir enige om tildeling ihht. til felles kriterier.
3. Leder Sandneshallen sender melding til klubbene om aktuell tildeling.
4. Sandnes Idrettsråd og leder Sandneshallen har så et fellesmøte med klubbene som har søkt treningstid og går gjennom tildelingen
5. Etter møtet gjennomføres en ny gjennomgang av innspill fra lagene og ser på muligheter for å imøtekomme ønskede endringer.

## Samarbeid med lagene Den primære kontakten med lagene i Sandnes har vært gjennom enkeltsaker som har berørt det enkelte idrettslag. Idrettsrådet har ikke hatt kapasitet til oppsøkende virksomhet ut over at noen lag har fått besøk knyttet til Folkepuls-prosjektet.

**Reklame på kommunale idrettsanlegg**

Det er utarbeidet med utkast til avtale om reklame på kommunale anlegg. Dette er en nyttig og nødvendig formalisering av avtale mellom de idrettslag som har reklame på kommunal eiendom, SIR og Sandnes kommune. Mer om disse avtalene finner dere på Idrettsrådets hjemmesider: <https://www.xn--idrettsrd-d3a.no/rogalandIK/Sandnes/reklameavtaler/>

**Informasjonsarbeidet**

*Fra årsplanen:*

* *videreutvikle hjemmeside og facebook-side*
* *møtereferat og møteplan på internett*
* *e-post adresser slik at klubber kan enkelt kommunisere med rådet*

Informasjonsarbeidet har hatt fokus i løpet av året. Idrettsrådet har valgt å bruke 3 kanaler for informasjon til idrettslagene:

* en oppdatert hjemmeside
* konto på Facebook og
* e-post direkte til klubbene med aktuell informasjon.

Til årsmøtet 2020 hadde Sandnes tennisklubb hadde sendt inn følgende forslag:

”Sandnes Idrettsråd etablerer nettsiden ”idrettisandnes.no” (eller lignende) som en felles nettside for idrett i Sandnes. Nettsiden har som mål å la idrettslagene egeninformere om aktiviteter og kurs på tvers av idrettslagene med en sentral kalender over aktivitetene. Nettsiden linkes til NIF´s eksisterende løsninger samt Sandnes kommunes egne nettsider for idrett.”

Årsmøtet fattet følgende vedtak:

”Forslaget fra Sandnes Tennisklubb om etablering av nettsiden idrettisandnes.no oversendes nytt styre for vurdering. I vurderingen må det tas hensyn til interessen fra klubbene, hvordan dette skal organiseres og kostnader til etablering og drift av nettsiden.”

Styret diskuterte saken i flere styremøter, og kom til at arbeid/kostnad med å vedlikeholde egen Web-side med informasjon fra alle klubbene ville bli arbeidskrevende, og valgte derfor en løsning som etter styrets vurdering ivaretar intensjonen bak forslaget. På Idrettsrådets hjemmeside er det egen side med oversikt over alle idrettslagene med lenke til deres hjemmesider. Interesserte kan derfor finne informasjon om alle idrettsaktiviteter i kommunen så oppdatert som den enkelte klubb formidler informasjonen.

<https://www.xn--idrettsrd-d3a.no/rogalandIK/Sandnes/oversikt-over-idrettslag/>

Idrettsrådets facebook-side er en nyttig kanal for informasjon og har når dette skrives 168 følgere som liker, deler og kommenterer. Vi håper enda flere idrettslag i fremtiden vil følge og bruke facebook-siden til Sandnes Idrettsråd.

## Representasjon 2020

|  |  |
| --- | --- |
| **Arrangement/aktivitet** | **Navn** |
| Tildeling treningstider i kommunale haller og Sandneshallen | Siv Janne Aarrestad, Hilde Thorsen Moss og Karianne Stoltenberg |
| Kontakt med Sandnes kommune i saker om tilskudd | Paul Hetland, Bjarte Slettebø og Kåre Strand |
| Fordeling LAM-midler | Bjarte Slettebø og Kåre Strand |
| Folkepulsen | Siv Janne Aarrestad, Mathias Stene og Kåre Strand |
| Reklame på idrettsanlegg | Bjarte Slettebø og Pål Thornes |
| 17. mai komiteen | Paul Hetland |
| Idrettskretstinget 2020 | Paul Hetland, Siv Janne Aarrestad, Hilde Thorsen Moss og Kristin Auestad |
| Anleggskonferanse Rogaland | Paul Hetland og Kåre Strand |
| Konferanse - daglige ledere i IR | Kåre Strand |

# 

# Arbeidsprogram for Sandnes Idrettsråd 2021

Idrettsrådets oppgaver er samlet tilrettelegging for idrettslagene i kommunen. Sandnes idrettsråd vil arbeide for mest mulig idrett for pengene. I dette arbeidet vil vi legge vekt på å fremme bredde og variasjon.

## Arbeidsmål

#### Organisasjon

* bedre struktur for samarbeid og oppfølging av idrettslagene
* etterstrebe riktig kunnskap i styret (opplæring)
* være et godt bindeledd mellom kommune - idrettsråd - idrettslag.

Utvikling og bruk av idrettsanlegg

* Arbeide for at arbeidet med revisjon av ”Aktive Sandnes” kommer i gang, sånn at prioriteringslistene for nye anlegg oppdateres.
* Målrettet arbeid sammen med idrettslagene for å få realisert anlegg på prioritert anleggsliste.
  1. For anlegg i bydelene legges prioriteringen i Aktive Sandnes til grunn
  2. For bydekkende anlegg prioriteres storhall med publikumsfasiliteter
  3. For interkommunale anlegg prioriteres 50 meters svømmeanlegg
* Arbeide for avsetting av tilstrekkelig areal til idrettsformål i kommuneplanen for Sandnes
* Arbeide for at kommunale idrettsanlegg i størst mulig grad også er tilgjengelige i helger og skoleferier
* Arbeide for økte driftstilskudd til lagene og økte drifts-/investeringstilskudd til egne anlegg
* Arbeide for at det avsettes midler også til mindre idrettsprosjekter/nærmiljøanlegg, slik at anlegg bygges jevnlig ved siden av de store investeringene i idrettsanlegg
* Sikre at skolenes uteområder ivaretar mulighet for idrett ved rehabilitering/nybygging
* Arbeide for at idretten er representert i styrings-/prosjektgrupper knyttet til anleggsutbygging

#### Informasjon

* videreutvikle hjemmeside og facebook-side
* møtereferat publiseres på Idrettsrådets hjemmeside
* lenke til klubbenes hjemmesider publiseres på Idrettsrådets hjemmeside.
* e-post adresse til idrettsrådet og styremedlemmene gjøres tilgjengelig

#### Samarbeid med Sandnes kommune

* sette oss inn i kommunens prosesser for å kunne påvirke til rett tidspunkt
* prioritere på vegne av klubber i kommunen
* aktive i arealplanlegging

Samarbeid med Idrettskretsen og andre idrettsråd

* delta i idrettskretsens fellestiltak så langt det er mulig
* samarbeide med andre idrettsråd om felles utfordringer. Her vil sone-samarbeidet på Nord-Jæren være sentralt

**Sandnes idrettsråd – regnskap 2020**

**Resultatregnskap perioden 01.01 2020 – 31.12 2020**

|  |  |  |  |
| --- | --- | --- | --- |
| **Driftsinntekter** | R - 2020 | B - 2020 | R - 2019 |
| Tilskudd Sandnes kommune, styrets drift | 85 000 | 85 000 | 85 000 |
| Tilskudd Sandnes kommune, daglig leder | 400 000 | 400 000 | 200 000 |
| Tilskudd Sandnes kommune, folkepulsen | 250 000 |  | 175 000 |
| Tilskudd NIF - folkepuls | 400 000 |  | 350 000 |
| Tilskudd Rogaland IK | 11 567 |  |  |
| Administrasjon folkepulsen 19 og 20 | 117 500 |  |  |
| MVA-kompensasjon | 22 665 |  |  |
| **Sum** | **1 286 732** | **490 000** | **827 407** |
|  |  |  |  |
| **Driftsutgifter** |  |  |  |
| Styre- og møteutgifter (note 1) | 65 895 | 70 000  (inkl. kurs) |  |
| Kurs og kompetanse | 36 229 |  | 48 214 |
| Administrasjonsutgifter (note 2) | 297 768 | 400 000 | 88 947 |
| Sekretær/daglig leder |  |  | 215 000 |
| Folkepulsen | 989 250 |  |  |
| **Sum** | **1 389 141** | **470 000** | **352 161** |
|  |  |  |  |
| **Finansposter** |  |  |  |
| Finansinntekter | 6 902 | 5 000 | (5407) |
| Finansutgifter | 394 |  |  |
| **Sum finansposter** | **6 508** | 5000 |  |
|  |  |  |  |
|  |  |  |  |
|  |  |  |  |
| **Årsresultat** | **- 95 901** | **20 000** | **165 246** |

* **Balanse 31.12.2020**

|  |  |  |
| --- | --- | --- |
| Omløpsmidler | 2020 | 2019 |
| Bankinnskudd | 1 635 811 | 1 777 887 |
| **Sum Omløpsmidler** | **1 635 811** | **1 777 887** |
|  |  |  |
|  |  |  |
| **Gjeld/egenkapital** |  |  |
| Egenkapital (note 3) | 1 085 961 | 842 379 |
| Folkepulsen tildelt (note 4) | 269 250 |  |
| Folkepulsen til fordeling | 266 500 | 875000 |
| Påløpte kostnader | 14 100 | 60 508 |
| **Sum gjeld/egenkapital** | **1 635 811** | **1 777 887** |

**Note 1**

I styre- og møteutgifter inngår kr. 35 000 i godtgjørelse til styret. Godtgjørelsen er (årsmøtevedtak 2019):

Leder kr. 10 000

Nestleder kr. 7 500

Styremedlemmer kr. 2 500

**Note 2**

Av administrasjonsutgiftene utgjør lønn daglig leder kr. 294 593,75 (inkl. mva)

**Note 3**

Egenkapital 01.01.20 842 379

Redusert avsetning folkepulsen i balansen 339 483

- regnskapsmessig underskudd 95 901

Egenkapital 31.12.2020 1 085 961

**Note 4**

|  |  |
| --- | --- |
| **Folkepulsen - til utbetaling 2021** |  |
| Lura IL | 200 000 |
| Hommersåk IBK | 7 500 |
| Ganddal IL | 12 500 |
| Lura karateklubb | 25 000 |
| Sandnes bowling | 7 500 |
| Bogafjell IBK | 3 750 |
| Sandnes Ulf | 13 000 |
| Sum | 269 250 |

Sandnes, 28. februar 2021

Paul Hetland Siv Janne Aarrestad Pål Thornes

Leder

Bjarte Slettebø Brage Martin Norbakken Kristin Auestad

Hilde Moss Thorsen Kåre Strand

Daglig leder

Kontrollutvalgets beretning for 2020

|  |
| --- |
| I henhold til NIFs lov § 2-12 avgir herved Kontrollutvalget i [navn på idrettslaget] sin beretning.  Kontrollutvalget skal påse at organisasjonsleddets virksomhet drives i samsvar med organisasjonsleddets og overordnet organisasjonsledds regelverk og vedtak, og ha et særlig fokus på at organisasjonsleddet har forsvarlig forvaltning og økonomistyring, at dets midler benyttes i samsvar med lover, vedtak, bevilgninger og økonomiske rammer.  Kontrollutvalget skal forelegges alle forslag til vedtak som skal behandles på årsmøte/ting, og avgi en uttalelse til de saker som ligger innenfor sitt arbeidsområde.  Kontrollutvalget skal føre protokoll over sine møter, avgi en beretning til årsmøte/ting og foreta regnskapsrevisjon. |

I henhold til NIFs lov § 2-12 avgir herved Kontrollutvalget i Sandnes Idrettsråd sin beretning.

**Vi har utført følgende oppgaver:**

Vi har gjennomgått protokoll for årsmøtet, styrets protokoller, arbeidsutvalgets protokoller samt andre dokumenter utvalget har funnet det nødvendig å gjennomgå. Vi har fått alle opplysninger som vi har bedt om fra idrettrådets styre og administrasjon. Det er i perioden gjennomført et møte mellom kontrollutvalget og idrettsrådet. Vi har gjennomgått styrets årsberetning og regnskapet for 2020.

Vi har foretatt regnskapsrevisjon og kontrollert resultatregnskap, balanse og noter. Kostnader er kontrollert for attestasjon og dokumentasjon, og vesentlige inntekter er kontrollert mot avtaler og annen dokumentasjon. Kontrollerte kostnader og inntekter gjelder for inneværende regnskapsår.

Regnskapet viser et underskudd på kr - 95 901. Ved årsavslutning 2020 økte idrettsrådet frie egenkapitalen med kr 243.582.

**Kontrollutvalget har følgende merknader til forvaltningen av idrettsrådet:**

*Det er kontrollutvalgets vurdering at idrettsrådet drives i henhold til dets oppgaver og at idrettsrådet har fulgt opp vedtak og arbeidsprogram. Idrettsrådets årsmelding gir en god oversikt over styrets arbeid.*

**Kontrollutvalget har følgende merknader til det fremlagte regnskapet:**

*Regnskapet viser aktiviteten i idrettsrådet. Og midlene er etter kontrollutvalgets oppfatning benyttet i henhold til formålet.*

*Overføringer knyttet til Folkepulsen skjer gjerne i 2 etterfølgende kalenderår. For å bedre oversikten bør vedtakene om tilskudd følge utbetalingene.*

**Konklusjon**

Kontrollutvalget anbefaler at styrets beretning og idrettsrådets årsregnskap for 2020 godkjennes av *årsmøtet.*

*Sandnes,12/4/2021*

Øyvind Røberg Odd B. Thoresen

**Forslag til budsjett for Sandnes idrettsråd 2021**

|  |  |  |
| --- | --- | --- |
| **Driftsinntekter** | B - 2021 | R - 2020 |
| Tilskudd Sandnes kommune, styrets drift | 85 000 | 85 000 |
| Tilskudd Sandnes kommune, daglig leder | 400 000 | 400 000 |
| Tilskudd Sandnes kommune, folkepulsen | 250 000 | 250 000 |
| Tilskudd NIF - folkepuls | 380 000 | 400 000 |
| Tilskudd Rogaland IK | 10 000 | 11 567 |
| Administrasjon folkepulsen 19 og 20 | 38 000 | 117 500 |
| MVA-kompensasjon | 50 000 | 22 665 |
| **Sum** | **1 213 000** | **1 286 732** |
|  |  |  |
| **Driftsutgifter** |  |  |
| Styre- og møteutgifter | 70 000 | 65 895 |
| Kurs og kompetanse | 50 000 | 36 229 |
| Administrasjonsutgifter | 380 000 | 297 768 |
| Sekretær/daglig leder |  |  |
| Folkepulsen | 700 000 | 989 250 |
| **Sum** | **1 200 000** | **1 389 141** |
|  |  |  |
| **Finansposter** |  |  |
| Finansinntekter | 5 000 | 6 902 |
| Finansutgifter | 1 000 | 394 |
| **Sum finansposter** | **4 000** | **6 508** |
|  |  |  |
|  |  |  |
|  |  |  |
| **Årsresultat** | **17 000** | **- 95 901** |

****VALGKOMITEENS INNSTILLING****

****TIL ÅRSMØTET I SANDNES IDRETTSRÅD 2021****

|  |  |  |  |  |  |
| --- | --- | --- | --- | --- | --- |
| Verv | Navn | Valg | Periode | Klubb | Fortsetter |
| Leder | Paul Hetland | Gjenvalg | 2021-2022 | Sandnes Turn | JA – 1 ÅR |
| Nestleder | Siv Janne Aarrestad | Gjenvalg | 2021-2022 | Sandnes Volleyball | JA – 1 ÅR |
| Styremedlem | Pål Thornes | Ikke på valg | 2020-2022 | Sandnes Ulf | Ja |
| Styremedlem | Hilde Thorsen Moss | Ikke på valg | 2020-2022 | Sandnes Håndball | Ja |
| Styremedlem  Ungdoms rep | Sivert Bratten | Ny | 2021 – 2023 | Lura IL | 2 år |
| Styremedlem | Karianne Stoltenberg | Vara denne perioden | 2021-2023 | Sandnes Innebandy | 2 år |
| *Styremedlem* | Mathias Stene | Vara denne perioden | 2021-2023 | Sandnes BMX | 2 år |
| *1.Varamedlem* | Sølvi Rabben | Ny | 2021 – 2022 | Sandnes IL | 1 år |
| 2.Varamedlem | Kjetil Sigurdson | Ny | 2021 – 2022 | Ganddal IL | 1 år |
|  |  |  |  |  |  |
| Kontrollutvalg: | | | | |  |
| Medlem | Odd Thorsen | Gjenvalg | 2021-2022 | Sandnes Ulf | 1 år |
| Medlem | Øyvind Røberg | Gjenvalg | 2021-2023 | Sandnes IL | 2 år |
| Vara | Helge Eide | Gjenvalg | 2021-2022 | Sandnes Ulf | 1 år |

Representanter til idrettskretstinget:

**Valgkomiteen** foreslår:

Styret i Idrettsrådet gis fullmakt til å utpeke representanter til idrettskretstinget.

Styrehonorar:

**Valgkomiteen** foreslår at styrehonoraret forblir det samme som i 2020.

Hans Kristian Jakobsen Tonje Soltvedt,